છેલ્લા કેટલાક સમયથી કોઇને કોઇ મામલે જામનગરમાં કોળી અને ભોઇ સમાજના લોકો વચ્ચે ટકરાવ થઇ રહ્યાે હતો, ધીમે-ધીમે વાત ઉગ્રતા તરફ જતી હતી અને સ્થિતિ ત્યાં સુધી પહાેંચી હતી કે, ભોયવાડાની બહાર પણ જયાં બંને સમાજના યુવાનો સામસામે આવતાં હતાં ત્યાં ટકરાવ થતાં હતાં, આ માથાકુટો બંધ કરવી જરૂરી હતી, આજકાલ દ્વારા પણ શાંતિ માટે ટકોર કરવામાં આવી હતી, આખરે ગઇ રાત્રે કોળી અને ભોઇ સમાજ વચ્ચે સમાધાન થઇ ગયું છે, સામસામે જે ફરિયાદો થઇ છે તે શકય હશે એટલી પાછી ખેંચવાનો અને બાકીની ફરિયાદોનું નિરાકરણ કોર્ટમાં સમાધાનકારી વલણથી લાવવાનો નિર્ણય કરવામાં આવ્éાે હતો, ધારાસભ્ય, મેયર અને બંને સમાજના વરિષ્ઠ આગેવાનો ઉપસ્થિત રહ્યા હતાં.